Bolivias luftvåben (''Fuerza Aérea Boliviana'' eller blot ''FAB'') opererer fra ni luftbaser placeret i La Paz, Cochabamba, [[Santa Cruz (Bolivia)|Santa Cruz]], [[Puerto Suárez]], [[Tarija]], [[Villamontes]], [[Cobija]], [[Riberalta]] og [[Roboré]]. Luftvåbnets flytyper omfatter primært en række helikoptere (herunder bl.a. 12 [[Bell UH-1 Iroquois]], 9 [[Robinson R44]] og 6 kinesiske [[Harbin Z-9]]) og transportfly. Transportflyene er hovedsagelig mindre fly, men der rådes over tre [[Lockheed Martin C-130 Hercules]] og tre [[McDonnell Douglas DC-10]]. Flyvevåbnet råder tillige over 10 ældre canadisk byggede varianter af træningsflyet [[Lockheed T-33]] og 6 pakistansk byggede versioner af det kinesiske træningsfly [[Hongdu JL-8]], der begge benyttes til luftforsvar og har kapacitet til at angribe mål på jorden.
Politik